מכללת ואסר

מכללת ואסר (באנגלית: Vassar College) היא מכללה פרטית לאמנויות ליברליות בפוקיפסי, ניו יורק, ארצות הברית. המכללה נוסדה בשנת 1861 על ידי מתיו ואסר, בעל מבשלת בירה עשיר. היה זה המוסד השני שהעניק תארים להשכלה גבוהה לנשים בארצות הברית. המכללה הפכה למעורבת ב-1969.

המכללה מציעה הסמכות לתואר ראשון ביותר מחמישים מגמות. קבוצות הסטודנטים במכללה כוללות ארגוני תיאטרון וקומדיה, קבוצות א-קפלה, מועדוני קבוצות ספורט, קבוצות מתנדבים ושירותים ולהקת קרקס. קבוצות הספורט של מכללת ואסר, הידועות בשם ברוארס, משחקות בליגה השלישית של ה-NCAA כחברים בליגת ליברטי. נכון להיום, ישנם קרוב ל-2,500 סטודנטים במכללה.

המכללה היא אחת משבע האחיות ההיסטוריות, שהיו המכללות הראשונות לנשים בארצות הברית. קמפוס ואסר כולל יותר מ-100 מבנים, כולל שני ציוני דרך היסטוריים לאומיים ומקום היסטורי לאומי. הקמפוס כולל ארבורטום ייעודי (גן בוטני), וכולל יותר מ-200 מינים של עצים, שמורת צמחים מקומית ושטח שימור אקולוגי.

למרות שבמקורה הייתה מכללה לנשים, האוניברסיטה הפכה לחינוך משותף ב-1969, לאחר שנדחתה הצעה למזג את המוסד עם ייל. עם זאת, הממסד שמר על מעמדו כאוניברסיטה פרטית יוקרתית לאמנות, ועל המוניטין שלו באווירה החברתית השולטת בו. הספרייה המשופצת מצוידת בצורה יוצאת דופן ועשירה ביחס לגודל האוניברסיטה. כלולים בה אוספים מיוחדים מאלברט איינשטיין ועד אליזבת בישופ.

בקמפוס נמצא מרכז האמנות של פרנסס ליהמן לואב. היצירות השונות המוצגות הן מימי קדם ועד ימינו. בין הציורים האירופיים המוצגים ציורים של פבלו פיקאסו, פול סזאן וגוסטב דורה.

== היסטוריה ==
מתיו ואסר מאת צ'ארלס לורינג אליוט]]
ואסר נוסדה כבית ספר לנשים תחת השם "מכללת ואסר לנשים" בשנת 1861.<ref name="3decades"></ref> הנשיא הראשון שלה היה מילו פ. ג'ווט, שהיה בעבר הנשיא הראשון של בית ספר אחר לנשים, ג'דסון קולג'.<ref name="vcencyclopedia"></ref> הוא הוביל צוות של עשרה פרופסורים ועשרים ואחד מדריכים.<ref></ref> לאחר שנה אחת, המייסד של המכללה, מתיו ואסר, הסיר את המילה Female מהשם, מה שגרם לכמה תושבים מקומיים של פוקיפסי, ניו יורק, לטעון כי המייסד שלה האמין שהיא עשויה יום אחד להכניס סטודנטים גברים במקביל. המכללה הפכה למעורבת ב-1969.<ref name="3decades" />

ואסר הייתה המכללה השנייה מבין מכללות שבע האחיות, בתי ספר להשכלה גבוהה שנועדו אך ורק לנשים. השטח נחכר על ידי המייסד מתיו ואסר, בשנת 1861 בעמק ההדסון, כ-110 קילומטרים מצפון לעיר ניו יורק. הראשונה שמונתה כמרצה במכללת ואסר הייתה האסטרונומית מריה מיטשל ב-1865.

מיד לאחר מלחמת העולם השנייה, ואסר קיבלה מספר קטן של סטודנטים גברים במסגרת חוק ה-GI, חוק שהעניק הטבות כספיות ללוחמים שחזרו מהמלחמה.<ref></ref> ההחלטה הרשמית להפוך למעורבת הגיעה לאחר שהנאמנים שלה סירבו להצעה להתמזג עם אוניברסיטת ייל, בגל המיזוגים ההיסטורי בין הקולג'ים של כל הגברים של ליגת הקיסוס לבין עמיתיהם שבע האחיות.<ref></ref>

בשנותיה הראשונות הייתה ואסר קשורה לאליטה החברתית של הממסד הפרוטסטנטי. הסוציולוג דיגבי בלצל כתב כתב ש"משפחות שם לבנים אנגלו-סקסים פרוטסטנטים מהמעמד העליון חינכו את ילדיהן בקולג'ים כמו הרווארד, פרינסטון, ייל וואסר."<ref></ref> מיעוט נבחר מתלמידות מכללת ואסר הורשו להיכנס לאגודה הסודית של בית הספר דלתא סיגמה רו, שנוסדה ב-1922.<ref></ref> לפני שהפך לנשיא ארצות הברית, פרנקלין דלאנו רוזוולט היה נאמן של המכללה.<ref></ref>

== האוניברסיטה כיום ==
מספר התלמידים נשאר בערך זהה מאז 2001 בסביבות 2,400. כל הסטודנטים במכללה לומדים לתואר הראשון שלהם. בסתיו 2020, מתוך 2,435 התלמידים, 62% היו נשים ו-38% גברים. 9% מהסטודנטים היו זרים, 11% נוספים ציינו שהם בעלי מוצא משפחתי אסייתי, ו-4% תיארו את עצמם כשחורים או אפרו-אמריקאים.<ref></ref>

בשנת 2021 לימדו באוניברסיטה 351 מרצים, מתוכם 297 במשרה מלאה ו-54 במשרה חלקית.<ref></ref>

שווי האוניברסיטה היה 1.379 מיליארד דולר ב-2021, עלייה של 25.6% לעומת 1.098 מיליארד דולר ב-2020. בשנת 2012 זה היה 804.9 מיליון דולר אמריקאי.

98% מהסטודנטים מתגוררים בקמפוס.

=== נשיאים ===
החל מ-2017 נשיאת מכללת ואסר היא אליזבת ה. בראדלי.<ref></ref>
{| class="wikitable"
!שם
! תאריכים
|-
| מילו פ. ג'ואט
| 1861–1864
|-
| ג'ון ה. ריימונד
| 1864–1878
|-
| סמואל ל. קאלדוול
| 1878–1885
|-
| ג'יימס מונרו טיילור
| 1886–1914
|-
| הנרי נובל מקקראקן
| 1915–1946
|-
| שרה גיבסון בלנדינג
| 1946–1964
|-
| אלן סימפסון
| 1964–1977
|-
| וירג'יניה ב. סמית'
| 1977–1986
|-
| פרנסס ד. פרגוסון
| 1986–2006
|-
| קתרין בונד היל
| 2006–2016
|-
| אליזבת ה. בראדלי
| 2017–הווה
|}

== סגל בולט ==
* מריה מיטשל, אסטרונומית פורצת דרך
* גרייס הופר, מדענית מחשבים
* מוניק ויטיג, פילוסופית
* ננסי וילרד, סופרת

== בוגרים בולטים ==

== נושרים בולטים ==

== תלמידים להורים מפורסמים ==
* ילדיהם של מריל סטריפ, טום הנקס, סטיבן קינג, רנדי ניומן וסמואל ל. ג'קסון לומדים במכללת ואסר.

== בתרבות ==
=== אזכורים בקולנוע ובטלוויזיה ===
* <abbr>ד"ר הולי</abbr> גודהד, נערת ג'יימס בונד מהסרט "מונרייקר" מאת לואיס גילברט, עיבוד לרומן באותו השם מאת איאן פלמינג, היא בוגרת מכללת ואסר.
* בסדרה "דארמה וגרג" אמו של גרג, קיטי מונטגומרי, למדה במכללת ואסר וכן המזכירה של גרג.
* ב"קללת אבן העקרב הירוקה" מאת וודי אלן, בטסי אן פיצג'רלד, בגילומה של הלן האנט, הייתה בוגרת ואסר.
* ב"משפחת סימפסון", ליסה סימפסון מתבקשת להצטרף למכללת ואסר.
* בסדרה "בנות גילמור" בפרק 21 עונה 2 אם לורליי גילמור לא הייתה נכנסת להריון בתיכון, הוריה מהמעמד הגבוה היו מצפים ממנה ללמוד במכללת ואסר.
* בסדרה "חדר החדשות" האלי שיי היא בוגרת מכללת ואסר.
* בעונה 6 של הסדרה "אחת שיודעת" סרינה ואן דר וודסן מתחזה לסברינה, סטודנטית בואסר.
* בפרק 3 של עונה 4 של "אבא אמריקאי", פרנסין אומרת שמרים בולוק, אשתו של אייברי בולוק, למדה בוואסר.
* רייצ'ל גולדברג, מהסדרה "Unreal", מגיעה מוואסר.
* אריה מונטגומרי, מהסדרה "שקרניות קטנות" למדה במכללת ואסר.
* ג'ארד דאן מהסדרה "עמק הסיליקון" הוא בוגר מכללת ואסר שם למד כלכלה.
* בסדרה "Suits" עונה 5 פרק 7, ג'סיקה פירסון מגלה שהיא למדה בוואסר לפני שנכנסה להרווארד.

=== אזכורים בספרות ===
* דמויות הרומן "הקבוצה" (1963) מאת הפמיניסטית והסופרת מרי מקארתי, סטודנטית לשעבר של מכללת ואסר לומדות במכללה. עיבוד קולנועי לרומן נעשה ב-1966.
* "המגדל האפל" בכרך האחרון של סאגת הפנטזיה מאת הסופר סטיבן קינג.
* ברומן "אלות גורל וזעם" מאת לורן גרוף, שתי הדמויות הראשיות נפגשות כבוגרי ואסר.

== קישורים חיצוניים ==

* 

* 

== הערות שוליים ==

קטגוריה:ניו יורק: אוניברסיטאות ומכללות